ဆိုမာလီယာ သမ္မတနိုင်ငံ

ဆိုမာလီယာနိုင်ငံကို တရားဝင်အခေါ်အားဖြင့် ဆိုမာလီယာသမ္မတနိုင်ငံဟု ခေါ်ဆိုပြီး ယခင် ကွန်မြူနစ်တိအုပ်ချုပ်စဉ်က ဆိုမာလီ ဒီမိုကရက်တစ် သမ္မတနိုင်ငံဟု ခေါ်ဆိုခကတ်ရေ။ အာဖရိကဦးချိုတွင် တည်ဟိရေ နိုင်ငံ ဖြစ်ရေ။ ၁၉၉၁ ခုနှစ် ပြည်တွင်းစစ် စတင် ဖြစ်ပွားကတည်းက နိုင်ငံဧ နီရာ အတော်တိတိတွင် ဗဟိုအစိုးရဧ ထိန်းချုပ်မှု မဟိပေ။ နိုင်ငံတကာမှ အသိအမှတ်ပြုထားရေ ကြားဖြတ် ဖက်ဒရယ်အစိုးရမှ နိုင်ငံဧ အစိတ်အပိုင်း အငယ်ချေကိုသာ အုပ်ချုပ်နိုင်ရေ။ ဆိုမာလီယာနိုင်ငံအား မဖြစ်မြောက်ရေ နိုင်ငံတစ်နိုင်ငံ အဖြစ် အမျိုးအစားခွဲခြား သတ်မှတ်ကတ်ပြီး ကမ္ဘာပေါ်တွင် အဆင်းရဲဆုံးနန့် အကြမ်းတမ်းဆုံး နိုင်ငံ တစ်နိုင်ငံဖြစ်ရေ။

ဆိုမာလီယာနိုင်ငံရေ အာဖရိကဧ အရှေ့ဘက်ဆုံး အပိုင်းတွင် တည်ဟိရေ။ အနောက်မြောက်ဘက်တွင် ဂျီဘူတီနိုင်ငံ၊ အနောက်တောင်ဘက်တွင် ကင်ညာနိုင်ငံ၊ မြောက်ဘက်တွင် ယီမင်နိုင်ငံ နန့် အေဒင်ပင်လယ်ကွေ့ ၊ အရှေ့ဘက်တွင် အိန္ဒိယသမုဒ္ဒရာ၊ အနောက်ဘက်တွင် အီသီယိုးပီးယားနိုင်ငံ ရို့ ဟိကတ်ရေ။ ဆိုမာလီယာနိုင်ငံရေ အာဖရိကတိုက်တွင် ကမ်းရိုးတန်း အရှည်လျားဆုံးရေ နိုင်ငံဖြစ်ရေ။ နိုင်ငံဧ မြေပြင်အနေအထားမှာ ကုန်းမြေမြင့်တိ၊ လွင်ပြင်တိနန့် ကုန်းမြင့်တိ ပါဝင်ရေ။ တစ်နှစ်ပတ်လုံး ပူပြင်းပြီး အချိန်မှန်တိုက်ခိုက်ရေ မုတ်သုံလေနန့် ပုံမှန်မဟိရေ မိုးရွာသွန်းမှုရို့ ဟိရေ။

 ကိုးကား 

Category:နိုင်ငံတိ
Category:ကုလသမဂ္ဂ အဖွဲ့ဝင်နိုင်ငံတိ
Category:အာဖရိကတိုက်ဟိ နိုင်ငံတိ